REPUBLIKA SRBIJA

CENTAR ZA SOCIJALNI RAD

BROJ : IV-551-1804/15-07 

DATUM : 09.10. 2015.god.

NOVI PAZAR


Na osnovu člana 22. stav 1. Zakona o javnim nabavkama ("Službeni glasnik RS" broj 124/13, 14/15 i 68/15), člana 33. Statuta Centra za socijalni rad  Novi Pazar sa Domskim odeljenjem a u skladu sa Pravilnikom o sadržini akta kojim se bliže uređuje postupak javne nabavke unutar naručioca („Službeni glasnik RS”, broj 83/2015), Upravni odbor Centra, na sednici održanoj dana 12.10.2015. godine, donosi
PRAVILNIK O NABAVKAMA
I  OPŠTE ODREDBE






Član 1.


Ovim Pravilnikom uređuje se postupak nabavke unutar Centra za socijalni rad  Novi Pazar sa Domskim odeljenjem, a naročito način planiranja nabavki, odgovornost za planiranje, cilјevi postupka javne nabavke, način izvršenja obaveza u postupku nabavke, način obezbeđivanja konkurencije, sprovođenje i kontrola nabavki i način praćenja izvršenja ugovora o nabavci.







Član 2.


Pojedini izrazi upotreblјeni u ovom Pravilniku imaju sledeće značenje:


1) nabavke su javne nabavke i nabavke na koje se ne primenjuje Zakon o javnim nabavkama;


2) javna nabavka je nabavka dobara, usluga ili radova od strane naručioca, na način i pod uslovima propisanim Zakonom o javnim nabavkama;


3) nabavke na koje se ne primenjuje Zakon o javnim nabavkama su nabavke dobara, usluga ili radova prilikom čije realizacije se ne sprovodi postupak javne nabavke pod uslovima propisanim Zakonom o javnim nabavkama;


4) javna nabavka male vrednosti je nabavka čija procenjena vrednost nije veća od vrednosti određene Zakonom o javnim nabavkama, pri čemu ni ukupna procenjena vrednost istovrsnih nabavki na godišnjem nivou nije veća od vrednosti određene Zakonom o javnim nabavkama;


5) ugovor o javnoj nabavci je teretni ugovor zaklјučen u pisanoj ili elektronskoj formi između jednog ili više ponuđača i jednog ili više naručilaca, koji za predmet ima nabavku dobara, pružanje usluga ili izvođenje radova;


6) ponuđač je lice koje u postupku javne nabavke ponudi dobra, pružanje usluga ili izvođenje radova;


7) lice zaposleno na poslovima javnih nabavki je lice koje je angažovano na poslovima planiranja, sprovođenja i izvršenja javnih nabavki u radnom ili van radnog odnosa u smislu zakona kojim se uređuju radni odnosi.







Član 3.


Sistem nabavki u Centru za socijalni rad Novi Pazar sa Domskim odeljenjem obuhvata: planiranje nabavki, sprovođenje postupka radi zaklјučenja ugovora o javnoj nabavci, izvršenje i praćenje izvršenja zaklјučenog ugovora o nabavci, evidentiranje i izveštavanje o sprovedenim postupcima i zaklјučenim ugovorima i kontrolu svih navedenih aktivnosti.







Član 4.


Cilј postupka javne nabavke je da dobra, usluge i radovi koji se nabavlјaju budu odgovarajućeg kvaliteta i potrebnih količina i da budu nabavlјeni po najpovolјnijoj ceni.







Član 5.


Komunikacija u postupku javne nabavke i u vezi sa obavlјanjem poslova javnih nabavki odvija se pisanim putem, odnosno putem pošte, elektronske pošte ili faksom, kao i objavlјivanjem od strane naručioca na Portalu javnih nabavki.

Komunikacija se odvija elektronskim putem uvek kada je to moguće.


Ako je dokument iz postupka javne nabavke dostavlјen od strane naručioca ili ponuđača putem elektronske pošte ili faksom, strana koja je izvršila dostavlјanje dužna je da od druge strane zahteva da na isti način potvrdi prijem tog dokumenta, što je druga strana dužna da učini kada je to neophodno, kao dokaz da je izvršeno dostavlјanje.


Komunikacija se mora odvijati na način da se obezbedi čuvanje poverlјivih podataka o zainteresovanim licima, podataka o ponudama i ponuđačima do otvaranja ponuda, da se obezbedi evidentiranje radnji preduzetih u postupku i čuvanje dokumentacije u skladu sa propisima kojima se uređuje oblast dokumentarne građe i arhiva.

II  SPREČAVANјE KORUPCIJE I SUKOBA INTERESA






Član 6.


Sva lica koja učestvuju u postupku nabavke u obavezi su da preduzimaju mere za sprečavanje korupcije i sukoba interesa u postupku nabavki definisane Zakonom i ovim Pravilnikom.






Član 7.


Sve radnje preduzete u postupku moraju se pismeno evidentirati od strane lica koje ih preduzima.







Član 8.


Odgovorno lice je u obavezi da zaposlenima na poslovima javnih nabavki sve naloge i uputstva daje pisanim putem, odnosno putem elektronske pošte.

Lice iz stava 1. ovog člana dužno je da izvrši nalog odgovornog lica, u skladu sa uputstvom koje je dato u pisanom nalogu, osim u slučaju kada je dati nalog u suprotnosti sa Zakonom.


U slučaju iz stava 2. ovog člana, lice zaposleno na poslovima nabavki dužno je da odbije izvršenje takvog naloga i o tome obavesti odgovorno lice na isti način na koji je dobilo pisani nalog.


U obaveštenju iz stava 3. ovog člana obrazlaže se koji delovi pisanog naloga su u suprotnosti sa Zakonom.







Član 9.

Lica zaposleno na poslovima javnih nabavki ili bilo koje drugo lice angažovano kod naručioca, koje ima podatke o postojanju korupcije u javnim nabavkama dužno je da o tome odmah obavesti Upravu za javne nabavke, državni organ nadležan za borbu protiv korupcije i nadležno tužilaštvo.







Član 10.


Zabranjeno je zaklјučivanje ugovora sa ponuđačem u slučaju postojanja sukoba interesa definisanog Zakonom, ukoliko je postojanje sukoba interesa uticalo ili moglo uticati na odlučivanje u postupku javne nabavke.

III  PLANIRANјE NABAVKI






Član 11.


Planiranje nabavki za narednu godinu se odvija u tekućoj godini, paralelno sa izradom Plana i programa rada i finansijskog plana za narednu godinu.






Član 12.


Poslove planiranja nabavki obavlјa tim za planiranje.

Tim za planiranje, pored odgovornog lica čine  rukovodioci svih službi, šef računovodstva i zaposleni zadužen za poslove javnih nabavki.






Član 13.


Na osnovu utvrđenih potreba za dobrima, uslugama i radovima za realizaciju planiranih aktivnosti Centra tim za planiranje nabavki utvrđuje ukupne specifikacije dobara, usluga i radova.







Član 14.


Istraživanje tržišta sprovodi se prikuplјanjem podataka na terenu, putem interneta, dostupnih baza podataka i oglasa.

O sprovedenom istraživanju tržišta sačinjava se zapisnik, koji naročito sadrži podatke o cenama i njihovom kretanju na tržištu, dostupnosti potrebnih dobara, usluga i radova, njihovom kvalitetu i periodu garancije, uslovima održavanja.







Član 15.


Nakon usvajanja finansijskog plana, tim za planiranje usklađuje utvrđene specifikacije sa odobrenim finansijskim sredstvima i određuje predmet svake pojedinačne nabavke, imajući u vidu istovrsnost dobara, usluga i radova.







Član 16.


Ugovori se po pravilu zaklјučuju na period od 12 meseci, a izuzetno se ugovor može zaklјučiti na duže od 12 meseci, u zavisnosti od predmeta nabavke.







Član 17.


Procenjena vrednost nabavke iskazuje se u dinarima, bez poreza na dodatu vrednost.


Vrednost nabavke procenjuje se na osnovu rezultata istraživanja tržišta za specificirane količine i kvalitet dobara, usluga i radova.







Član 18.


Vrstu postupka određuje tim za planiranje, imajući u vidu vrstu i specifičnost predmeta nabavke, dostupnost, dinamiku nabavke i procenjenu vrednost.
Dodela ugovora po pravilu vrši se u otvorenom ili restriktivnom postupku. Dodela ugovora može se vršiti i u:


- kvalifikacionom postupku,


- pregovaračkom postupku sa objavlјivanjem poziva za podnošenje ponuda,


- pregovaračkom postupku bez objavlјivanja poziva za podnošenje ponuda,


- konkurentnom dijalogu,


- konkursu za dizajn,


- postupku javne nabavke male vrednosti.







Član 19.


Izbor vrste postupka se vrši, imajući u vidu:

- cilјeve nabavki,


- iskazane potrebe za dobrima, uslugama ili radovima,

- rezultate ispitivanja i istraživanja tržišta posebno u pogledu stanja konkurencije na tržištu i dostupnosti dobara, usluga ili radova,


- procenjenu vrednost pojedinačne nabavke,


- složenost predmeta nabavke.







Član 20.


Prilikom planiranja nabavki, tim za planiranje će odrediti sledeće okvirne rokove:


- rok za pokretanje postupka,


- rok za zaklјučenje ugovora,


- rok za izvršenje ugovora.







Član 21.


Plan nabavki donosi direktor Centra za socijalni rad.







Član 22.


Plan nabavki sadrži sledeće podatke:


1) redni broj javne nabavke - svaka javna nabavka vodi se pod posebnom pozicijom u planu nabavki,


2) predmet javne nabavke - kratak i jasan opis predmeta nabavke za koju se sprovodi postupak, a može se uneti i oznaka iz opšteg rečnika nabavki,



3) procenjenu vrednost javne nabavke - ukupna procenjena vrednost nabavke, bez PDV-a, a može se navesti i procenjena vrednost po partijama i godinama,

4) vrstu postupka javne nabavke

5) okvirni datum pokretanja postupka – mesec ili precizniji vremenski period u kome se planira pokretanje postupka,


6) okvirni datum zaklјučenja ugovora – mesec ili precizniji vremenski period u kome se planira zaklјučenje ugovora,


7) okvirni rok trajanja ugovora - mesec ili precizniji vremenski period u kome se očekuje izvršenje ugovora.

8) podatak o centralizovanoj javnoj nabavci-navodi se ukoliko se nabavka sprovodi preko tela za centralizovane javne nabavke

9) druge podatke i napomene-ukoliko su od značaja za proces planiranja javnih nabavki.







Član 23.


Plan nabavki i izmene i dopune plana se objavlјuju na Portalu javnih nabavki u roku od deset dana od dana donošenja. 


Izmenom i dopunom plana javnih nabavki se smatra izmena u pogledu povećanja procenjene vrednosti javne nabavke za više od 10%, izmena predmeta javne nabavke, odnosno planiranje nove javne nabavke.


Ako pojedini podaci iz plana javnih nabavki predstavlјaju poslovnu tajnu u smislu zakona kojim se uređuje zaštita poslovne tajne ili predstavlјaju tajne podatke u smislu zakona kojim se uređuje tajnost podataka, ti podaci iz plana se neće objaviti i u tom slučaju se Plan javnih nabavki u izvornom obliku dostavlјa Upravi za javne nabavke i Državnoj revizorskoj instituciji.

IV  SPROVOĐENјE POSTUPKA JAVNE NABAVKE






Član 24.


Postupak javne nabavke može da se pokrene ako je nabavka predviđena u godišnjem planu javnih nabavki.

U izuzetnim slučajevima, kada javnu nabavku nije moguće unapred planirati ili iz razloga hitnosti, postupak može da se pokrene i ako nabavka nije predviđena u planu javnih nabavki.
Obaveze koje se preuzimaju ugovorom o javnoj nabavci moraju biti ugovorene u skladu sa propisima kojima se uređuje budžetski sistem, odnosno raspolaganje finansijskim sredstvima.

Postupak javne nabavke pokreće se odlukom o pokretanju postupka javne nabavke.
Odluka iz stava 4. ovog člana sadrži elemente propisane Zakonom kao i druge elemente za koje se proceni da su neophodni za sprovođenje postupka konkretne javne nabavke.







Član 25.


Odgovorno lice pokreće postupak javne nabavke donošenjem odluke o pokretanju postupka koja sadrži:

1) naziv i adresu naručioca, odnosno poslovno ime

2) redni broj javne nabavke za tekuću godinu
3) predmet javne nabavke, naziv i oznaku iz opšteg rečnika nabavke

4) vrstu postupka javne nabavke
5) procenjenu vrednost javne nabavke ukupno, a i posebno za svaku partiju kada je to moguće
6) okvirne datume u kojima će se sprovoditi pojedinačne faze postupka javne nabavke
7) podatke o aproprijaciji u budžetu, odnosno finansijskom planu.







Član 26.


Postupak javne nabavke sprovodi komisija za javnu nabavku.


Rešenje o imenovanju komisije donosi odgovorno lice istovremeno sa donošenjem odluke o pokretanju postupka javne nabavke.


Rešenje iz stava 2. ovog člana sadrži imena članova komisije, njihovih zamenika, definiše zadatke i sadrži ostale elemente propisane Zakonom.

Član 27.


Komisija za javne nabavke ima najmanje tri člana od kojih je jedan službenik za javne nabavke ili lice sa stečenim obrazovanjem na pravnom fakultetu, na studijama drugog stepena (diplomske akademske studije-master, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine.


Ostali članovi komisije se imenuju iz reda zaposlenih koji imaju odgovarajuće stručno obrazovanje iz oblasti koja je predmet nabavke. Ukoliko nema zaposlenih sa stručnim obrazovanjem iz oblasti koja je predmet javne nabavke, u komisiji se može imenovati i lice koje nije zaposleno u Centru.


Za članove komisije ne mogu biti imenovana lica koja mogu biti u sukobu interesa u vezi sa predmetom javne nabavke.


Nakon donošenja rešenja, članovi komisije potpisuju izjavu kojom potvrđuju da u predmetnoj javnoj nabavci nisu u sukobu interesa. Ukoliko smatraju da mogu biti u sukobu interesa ili ukoliko u toku postupka javne nabavke saznaju da mogu doći u sukob interesa, članovi komisije o tome bez odlaganja obaveštavaju organ koji je doneo rešenje, a koji preduzima potrebne mere kako ne bi došlo do štetnih posledica u dalјem toku postupka javne nabavke.







Član 28.


U postupku javne nabavke oglašavanje se vrši na način propisan Zakonom u cilјu obezbeđivanja sprovođenja načela transparentnosti postupka.


Objavlјivanje oglasa vrši se na Portalu javnih nabavki i internet stranici.







Član 29.

Konkursna dokumentacija se priprema u skladu sa Zakonom i Pravilnikom o obaveznim elementima konkursne dokumentacije u postupcima javnih nabavki i načinu dokazivanja ispunjenosti uslova.


Konkursna dokumentacija sadrži sve podatke na osnovu kojih će ponuđači moći da pripreme prihvatlјivu ponudu.


Konkursnu dokumentaciju priprema komisija.







Član 30.

Komisija za javnu nabavku prilikom izrade konkursne dokumentacije pridržava se načela obezbeđivanja konkurencije i jednakosti ponuđača. Uslovi za učešće u postupku, tehničke specifikacije i elementi kriterijuma za dodelu ugovora moraju biti u logičkoj vezi sa predmetom nabavke i ne smeju da ograničavaju konkurenciju.

Konkursna dokumentacija sadrži obavezne uslove za učešće u postupku javne nabavke propisane Zakonom, a prema predmetu nabavke može da sadrži i dodatne uslove.


Dodatne uslove samostalno određuje komisija uzimajući u obzir predmet i vrednost javne nabavke i druge činjenice koje su od značaja za izvršenje predmeta javne nabavke.


Model ugovora sačinjava komisija.






Član 31.

Izmene ili dopune konkursne dokumentacije vrši komisija u slučaju ispravki podataka ili kada je to neophodno za uspešno sprovođenje postupka javne nabavke.
Ukoliko se u roku predviđenom za podnošenje ponuda izmeni ili dopuni konkursna dokumentacija, komisija kontroliše da li izmenjena konkursna dokumentacija sadrži sve elemente predviđene Zakonom. Kontrola se mora izvršiti u što kraćem roku.


Izmenjena konkursna dokumentacija se odmah nakon kontrole objavlјuje na Portalu javnih nabavki i internet stranici.







Član 32.


Ukoliko komisija za javnu nabavku izmeni ili dopuni konkursnu dokumentaciju u roku ne dužem od osam dana pre isteka roka za podnošenje ponuda, produžava se rok za podnošenje ponuda.

Obaveštenje o produženju roka za podnošenje ponuda objavlјuje se na Portalu javnih nabavki i internet stranici.







Član 33.


Lice zaposleno na poslovima za prijem pošte prilikom prijema ponude na koverti, odnosno kutiji u kojoj se ponuda nalazi obeležava vreme prijema i evidentira broj i datum ponude prema redosledu prispeća. Ukoliko je ponuda dostavlјena neposredno, predaje se ponuđaču potvrda prijema ponude. 


Ponude se čuvaju na način da ne dođu u posed neovlašćenih lica.


Primlјene ponude se dostavlјaju komisiji neposredno pre otvaranja ponuda.







Član 34.


Otvaranje ponuda sprovodi se u prostorijama Centra za socijalni rad u vreme koje je određeno u pozivu za podnošenje ponuda, odnosno odmah nakon isteka roka za podnošenje ponuda.


Otvaranje ponuda je javno i može prisustvovati svako zainteresovano lice, a aktivno mogu učestvovati samo ovlašćeni predstavnici ponuđača.


Predstavnik ponuđača koji učestvuje u postupku otvaranja ponuda ima pravo da prilikom otvaranja ponuda izvrši uvid u podatke iz ponude koji se unose u zapisnik o otvaranju ponuda.


Ponude primlјene nakon isteka roka za podnošenje ponuda se ne otvaraju, već se zatvorene vraćaju ponuđaču sa naznakom da je ponuda podneta neblagovremeno.


Prilikom otvaranja ponuda komisija sačinjava zapsinik koji sadrži podatke predviđene Zakonom.


Zapisnik o otvaranju ponuda potpisuju članovi komisije i predstavnici ponuđača, koji preuzimaju primerak zapisnika, a ponuđačima koji nisu učestvovali u postupku otvaranja ponuda dostavlјa se zapsinik u roku od tri dana od dana otvaranja.







Član 35.


Komisija vrši stručnu ocenu ponuda nakon okončanja postupka otvaranja u roku predviđenom Zakonom.


Komisija vrši stručnu ocenu svih ponuda koje su blagovremeno primlјene i otvorene na otvaranju ponuda.


Prilikom stručne ocene svake pojedinačne ponude komisija utvrđuje:


- da li postoje bitni nedostaci ponude,


- da li je ponuda odgovarajuća, u smislu ispunjavanja tehničkih specifikacija koje su tražene u konkursnoj dokumentaciji,


- da li postoje računske greške u ponudi i ukoliko postoje, poziva ponuđača radi davanja saglasnosti za ispravku greške,


- da li ponuda sadrži neuobičajeno nisku cenu,


- da li je ponuda prihvatlјiva.






Član 36.


Komisija odbija ponude:


- kada utvrdi da postoje bitni nedostaci ponude,


- kada utvrdi da su neodgovarajuće, jer ne ispunjavaju zahtevane tehničke specifikacije,


- kada utvrdi da su neprihvatlјive i prelaze iznos procenjene vrednosti javne nabavke.







Član 37.


U slučaju neuobičajeno niske cene komisija poziva ponuđača da u primerenom roku detalјno obrazloži strukturu ponuđene cene.


Nakon izjašnjenja ponuđača komisija će odlučiti da li će ovu ponudu odbiti ili uzeti u dalјu ocenu ceneći verodostojnost podataka koje je ponuđač izneo.







Član 38.


Komisija sve ponude koje nisu odbijene rangira primenom kriterijuma za dodelu ugovora određenog u pozivu za podnošenje ponude i konkursnoj dokumentaciji.


U postupku rangiranja ponuda komisija može zahtevati od ponuđača dodatna objašnjenja koja su neophodna pri pregledu, vrednovanju i upoređivanju ponuda.







Član 39.


Nakon izvršene stručne ocene ponuda komisija u što kraćem roku sačinjava Izveštaj o stručnoj oceni ponuda koji sadrži podatke taksativno navedene u Zakonu.


Izveštaj o stručnoj oceni dostavlјa se odgovornom licu.







Član 40.


Nakon izvršenog rangiranja ponuda, a pod uslovom da postoji najmanje jedna prihvatlјiva ponuda, komisija predlaže da se dodeli ugovor ponuđaču koji je ponudio najpovolјniju ponudu.


Komisija predlaže odgovornom licu da se obustavi postupak javne nabavke ukoliko se nakon rangiranja ponuda utvrdi da ne postoji nijedna prihvatlјiva ponuda.







Član 41.


Odgovorno lice donosi odluku o dodeli ugovora u roku koji ne može biti kraći od 25, a izuzetno 40 dana od dana otvaranja ponuda. U postupku javne nabavke male vrednosti rok za donošenje odluke o dodeli ugovora ne može biti duži od 10 dana od dana otvaranja ponuda.







Član 42.


Odgovorno lice može da obustavi postupak javne nabavke iz objektivnih i dokazivih razloga, koji se nisu mogli predvideti u vreme pokretanja postupka i koji onemogućavaju da se započeti postupak okonča ili usled kojih je prestala potreba za predmetnom nabavkom zbog čega se neće ponavlјati u toku iste budžetske godine, odnosno u narednih šest meseci. 


Odluka o obustavi postupka javne nabavke mora da sadrži razloge obustave postupka i odluku o troškovima pripremanja ponuda i uputstvo o pravnom sredstvu.


Odluka o obustavi postupka javne nabavke objavlјuje se na Portalu javnih nabavki i internet stranici u roku od tri dana od dana donošenja odluke.


U roku od pet dana od dana konačnosti Odluke o obustavi postupka objavlјuje se obaveštenje na Portalu o obustavi postupka.


Podaci da je postupak obustavlјen se unose u aplikativni softver.






Član 43.


Posle donošenja odluke o dodeli ugovora, odnosno odluke o obustavi postupka, ponuđaču se na pisani zahtev omogućava uvid u dokumentaciju, kao i kopiranje iste o njegovom trošku.


U roku od dva dana od dana prijema zahteva omogućava se uvid i kopiranje dokumentacije uz obavezu o zaštiti podataka koje je ponuđač označio kao poverlјive.


Pisani zahtev se čuva kao dokaz u posebnom registru koji se vodi za konkretnu javnu nabavku ili u posebnom fajlu ukoliko je zahtev podnet elektronskim putem.







Član 44.


Komisija može u roku od pet dana, od dana donošenja odluke o dodeli ugovora ili obustavi postupka sa svakim ponuđačem odvojeno održati sastanak na kojem će objasniti način sprovođenja postupka, definisanja uslova za učešće, način određivanja specifikacije predmeta javne nabavke, način određivanja elemenata kriterijuma za dodelu pondera, razloge za odbijanje ponuda, rangiranje ponuda i sl.







Član 45.

POSTUPAK ZAŠTITE PRAVA
Zahtev za zaštitu prava može da podnese ponuđač, podnosilac prijave, kandidat, odnosno zainteresovano lice, koji ima interes za dodelu ugovora, odnosno okvirnog sporazuma u konkretnom postupku javne nabavke i koji je pretrpeo ili bi mogao da pretrpi štetu zbog postupanja naručioca protivno odredbama ovog zakona (u dalјem tekstu: podnosilac zahteva).

Zahtev za zaštitu prava može da podnese Uprava za javne nabavke, Državna revizorska institucija, javni pravobranilac i građanski nadzornik.

Organi i organizacije iz stava 2. ovog člana nisu dužni da podnose zahtev za zaštitu prava na zahtev lica iz stava 1. ovog člana ako to lice nije iskoristilo pravo na podnošenje zahteva.

Zahtev za zaštitu prava podnosi se naručiocu, a kopija se istovremeno dostavlјa Republičkoj komisiji.

Zahtev za zaštitu prava može se podneti u toku celog postupka javne nabavke, protiv svake radnje naručioca, osim ako ovim zakonom nije drugačije određeno.

Zahtev za zaštitu prava kojim se osporava vrsta postupka, sadržina poziva za podnošenje ponuda ili konkursne dokumentacije smatraće se blagovremenim ako je primlјen od strane naručioca najkasnije sedam dana pre isteka roka za podnošenje ponuda, a u postupku javne nabavke male vrednosti i kvalifikacionom postupku ako je primlјen od strane naručioca tri dana pre isteka roka za podnošenje ponuda, bez obzira na način dostavlјanja i ukoliko je podnosilac zahteva ukazao naručiocu na eventualne nedostatke i nepravilnosti, a naručilac iste nije otklonio.

Zahtev za zaštitu prava kojim se osporavaju radnje koje naručilac preduzme pre isteka roka za podnošenje ponuda, a nakon isteka roka iz stava 6. ovog člana, smatraće se blagovremenim ukoliko je podnet najkasnije do isteka roka za podnošenje ponuda.

Odredbe st. 6. i 7. ovog člana ne primenjuju se u slučaju pregovaračkog postupka bez objavlјivanja poziva za podnošenje ponuda, ako podnosilac zahteva ili sa njim povezano lice nije učestvovao u tom postupku.

Posle donošenja odluke o dodeli ugovora, odluke o zaklјučenju okvirnog sporazuma, odluke o priznavanju kvalifikacije i odluke o obustavi postupka, rok za podnošenje zahteva za zaštitu prava je deset dana od dana objavlјivanja odluke na Portalu javnih nabavki, a pet dana u postupku javne nabavke male vrednosti i donošenja odluke o dodeli ugovora na osnovu okvirnog sporazuma.
Zahtevom za zaštitu prava ne mogu se osporavati radnje naručioca preduzete u postupku javne nabavke ako su podnosiocu zahteva bili ili mogli biti poznati razlozi za njegovo podnošenje pre isteka roka za podnošenje zahteva iz st. 6. i 7. ovog člana, a podnosilac zahteva ga nije podneo pre isteka tog roka.

Ako je u istom postupku javne nabavke ponovo podnet zahtev za zaštitu prava od strane istog podnosioca zahteva, u tom zahtevu se ne mogu osporavati radnje naručioca za koje je podnosilac zahteva znao ili mogao znati prilikom podnošenja prethodnog zahteva.

Zahtev za zaštitu prava ne zadržava dalјe aktivnosti naručioca u postupku javne nabavke u skladu sa Zakonom.

Naručilac objavlјuje obaveštenje o podnetom zahtevu za zaštitu prava na Portalu javnih nabavki i na svojoj internet stranici najkasnije u roku od dva dana od dana prijema zahteva za zaštitu prava.
Član 46
U slučaju podnetog zahteva za zaštitu prava naručilac ne može doneti odluku o dodeli ugovora, odluku o zaklјučenju okvirnog sporazuma, odluku o priznavanju kvalifikacije i odluku o obustavi postupka, niti može zaklјučiti ugovor o javnoj nabavci pre donošenja odluke o podnetom zahtevu za zaštitu prava, osim u slučaju pregovaračkog postupka u situaciji ako zbog izuzetne hitnosti prouzrokovane vanrednim okolnostima ili nepredviđenim događajima, čije nastupanje ni u kom slučaju ne zavisi od volјe naručioca, naručilac nije mogao da postupi u rokovima određenim za otvoreni ili restriktivni postupak.

Odgovorno lice naručioca može doneti odluku da naručilac preduzme aktivnosti iz stava 1. ovog člana pre donošenja odluke o podnetom zahtevu za zaštitu prava, kada bi zadržavanje aktivnosti naručioca u postupku javne nabavke, odnosno u izvršenju ugovora o javnoj nabavci prouzrokovalo velike teškoće u radu ili poslovanju naručioca koje su nesrazmerne vrednosti javne nabavke, a koja mora biti obrazložena.

Republička komisija, na predlog naručioca, može dozvoliti naručiocu da preduzme aktivnosti iz stava 1. ovog člana pre donošenja odluke o podnetom zahtevu za zaštitu prava, kada bi zadržavanje aktivnosti naručioca u postupku javne nabavke, odnosno u izvršenju ugovora o javnoj nabavci značajno ugrozilo interes Republike Srbije.

Ako je zahtev za zaštitu prava podnet nakon zaklјučenja ugovora pre isteka roka za podnošenje zahteva za zaštitu prava u skladu sa zakonom, naručilac ne može izvršiti ugovor o javnoj nabavci do donošenja odluke o podnetom zahtevu za zaštitu prava, osim ako su ispunjeni uslovi iz st. 2. i 3. ovog člana i ako naručilac ili Republička komisija na predlog naručioca ne odluči drugačije.

Ako naručilac smatra da postoje uslovi iz stava 3. ovog člana, dužan je da odmah po prijemu, bez prethodne provere, zahtev za zaštitu prava i kompletnu dokumentaciju iz postupka javne nabavke dostavi Republičkoj komisiji sa obrazloženim predlogom za donošenje odluke Republičke komisije.

Ako utvrdi da su ispunjeni uslovi, Republička komisija donosi rešenje kojim usvaja predlog naručioca iz stava 5. ovog člana u roku od pet dana od dana prijema predloga i kompletne dokumentacije.

Odluku iz stava 2. ovog člana, naručilac bez odlaganja dostavlјa Republičkoj komisiji i objavlјuje na Portalu javnih nabavki i na svojoj internet stranici.

Ako je zahtev za zaštitu prava uložen u slučaju sprovođenja pregovaračkog postupka u situaciji ako zbog izuzetne hitnosti prouzrokovane vanrednim okolnostima ili nepredviđenim događajima, čije nastupanje ni u kom slučaju ne zavisi od volјe naručioca, naručilac nije mogao da postupi u rokovima određenim za otvoreni ili restriktivni postupak., podnosilac zahteva može predložiti da Republička komisija donese rešenje kojim se zabranjuje naručiocu da zaklјuči, odnosno izvrši ugovor o javnoj nabavci.

Republička komisija će u roku od pet dana rešenjem usvojiti predlog podnosioca zahteva iz stava 8. ovog člana, ukoliko utvrdi da bi zaklјučenje, odnosno izvršenje ugovora o javnoj nabavci bez prethodne provere pravilnosti postupka moglo da prouzrokuje znatnu štetu po javna sredstva.

Ako Republička komisija donese rešenje iz stava 9. ovog člana, naručilac ne može zaklјučiti, odnosno izvršiti ugovor o javnoj nabavci.

Naručilac može da odluči da zaustavi dalјe aktivnosti u slučaju podnošenja zahteva za zaštitu prava, pri čemu je dužan da u obaveštenju o podnetom zahtevu za zaštitu prava navede da zaustavlјa dalјe aktivnosti u postupku javne nabavke.

Odredbe ovog člana shodno se primenjuju i na okvirni sporazum.
Sadržina zahteva za zaštitu prava
Član 47
Zahtev za zaštitu prava sadrži:

1) naziv i adresu podnosioca zahteva i lice za kontakt;

2) naziv i adresu naručioca;

3) podatke o javnoj nabavci koja je predmet zahteva, odnosno o odluci naručioca;

4) povrede propisa kojima se uređuje postupak javne nabavke;

5) činjenice i dokaze kojima se povrede dokazuju;

6) potvrdu o uplati takse iz člana 156. ovog zakona;

7) potpis podnosioca.

Ako podneti zahtev za zaštitu prava ne sadrži sve obavezne elemente iz stava 1. ovog člana, naručilac će takav zahtev odbaciti zaklјučkom.

Zaklјučak iz stava 2. ovog člana naručilac dostavlјa podnosiocu zahteva i Republičkoj komisiji u roku od tri dana od dana donošenja.

Protiv zaklјučka naručioca iz stava 2. ovog člana podnosilac zahteva može u roku od tri dana od dana prijema zaklјučka podneti žalbu Republičkoj komisiji, dok kopiju žalbe istovremeno dostavlјa naručiocu.
Prethodna provera zahteva za zaštitu prava
Član 48
Po prijemu zahteva za zaštitu prava, naručilac proverava da li je zahtev podnet u roku i da li je izjavlјen od strane lica koje ima aktivnu legitimaciju.

Ako je zahtev za zaštitu prava neblagovremen ili ga je podnelo lice koje nema aktivnu legitimaciju, naručilac će takav zahtev odbaciti zaklјučkom.

Zaklјučak iz stava 2. ovog člana naručilac dostavlјa podnosiocu zahteva i Republičkoj komisiji u roku od tri dana od dana donošenja.

Protiv zaklјučka iz stava 2. ovog člana podnosilac zahteva može, u roku od tri dana od dana prijema tog zaklјučka podneti žalbu Republičkoj komisiji dok kopiju žalbe istovremeno dostavlјa naručiocu.

Nakon prijema žalbe naručilac će u roku od tri dana dostaviti Republičkoj komisiji potrebnu dokumentaciju iz postupka javne nabavke radi odlučivanja o žalbi.
Postupanje naručioca posle prethodnog ispitivanja zahteva za zaštitu prava
Član 49
Posle prethodnog ispitivanja, u roku od pet dana od dana prijema urednog zahteva za zaštitu prava, naručilac će:

1) rešenjem usvojiti zahtev za zaštitu prava;

2) dostaviti Republičkoj komisiji odgovor u kojem će se izjasniti na sve navode zahteva za zaštitu prava i kompletnu dokumentaciju iz postupka javne nabavke, radi odlučivanja o zahtevu za zaštitu prava.

Rešenje iz stava 1. tačka 1) ovog člana naručilac dostavlјa podnosiocu zahteva, ponuđačima i Republičkoj komisiji u roku od tri dana od dana donošenja.

Ukoliko rešenjem iz stava 1. tačka 1) ovog člana naručilac nije usvojio sve navode zahteva za zaštitu prava, podnosilac zahteva može pisanim izjašnjenjem nastaviti postupak pred Republičkom komisijom u roku od tri dana od dana prijema rešenja o čemu istovremeno obaveštava naručioca.

U slučaju iz stava 3. ovog člana naručilac je dužan da u roku od tri dana od dana prijema pisanog izjašnjenja podnosioca zahteva kompletnu dokumentaciju iz postupka javne nabavke dostavi Republičkoj komisiji.

U slučaju iz stava 1. tačka 2) ovog člana naručilac je dužan da pismeno, u roku od tri dana od dana dostavlјanja zahteva Republičkoj komisiji, obavesti podnosioca zahteva.

Posle prijema pismenog obaveštenja o povlačenju zahteva za zaštitu prava, naručilac, odnosno Republička komisija će zaklјučkom obustaviti postupak zaštite prava.







Član 50.

Ugovor o javnoj nabavci, odnosno okvirni sporazum zaklјučuje se nakon donošenja odluke o dodeli ugovora, odnosno odluke o zaklјučenju okvirnog sporazuma i ako u roku predviđenom Zakonom nije podnet zahtev za zaštitu prava ili je zahtev za zaštitu prava odbačen ili odbijen.







Član 51.


Potpisan ugovor se dostavlјa ponuđaču kojem je dodelјen ugovor u roku od osam dana od dana proteka roka za podnošenje zahteva za zaštitu prava.

Ako ponuđač kojem je dodelјen ugovor odbije da zaklјuči ugovor o javnoj nabavci, ugovor se može zaklјučiti sa prvim sledećim najpovolјnijim ponuđačem.

V  IZVRŠENјE UGOVORA O JAVNOJ NABAVCI 






Član 52.


Ugovor o nabavci dostavlјa se službi računovodstva Centra, a jedan primerak ostaje u predmetu o postupku nabavke.







Član 53.


Odgovorno lice određuje iz reda zaposlenih lice za praćenje izvršenja konkretnog ugovora o javnoj nabavci u zavisnosti od vrste predmeta nabavke i stručnog obrazovanja iz oblasti koja je predmet nabavke, a u skladu sa aktom o organizaciji i sistematizaciji poslova.






Član 54.


Lice koje je odgovorno za prijem predmeta nabavke dobara prilikom isporuke od strane dobavlјača, pregleda dobra radi provere saobraznosti sa ugovorenim količinama, kvalitetom, uzorkom, dinamikom isporuke i slično.


Izveštaj o izvršenoj usluzi koja je predmet ugovora o javnoj nabavci kontrolišu i potvrđuju lica koja su korisnici usluga.


Nadzor nad izvođenjem radova koji su predmet ugovora o javnoj nabavci vrši zaposleni koga odredi odgovorno lice, a u zavisnosti od vrste radova.

Nakon izvršenja provere predmeta nabavke, lice zaduženo za praćenje, potpisuje otpremnicu, izveštaj o izvršenju usluge ili radova ili drugi dokument kojim se potvrđuje da je uredno izvršena obaveza dobavlјača.







Član 55.


U slučaju da dobavlјač ne izvršava obaveze u skladu sa ugovorom lice odgovorno za praćenje konkretnog ugovora upućuje reklamacije dobavlјaču i preduzima druge mere u cilјu urednog izvršenja ugovora i o tome pisanim putem obaveštava odgovorno lice.


Komunikacija sa dobavlјačem u vezi izvršenja ugovora obavlјa se isklјučivo pisanim putem.






Član 56.


Odgovorno lice donosi odluku o izmeni ugovora kojom se vrši promena cene ili drugog bitnog elementa ugovora, u slučaju da su razlozi za izmenu ugovora jasno i precizno određeni u konkursnoj dokumentaciji i ugovoru ili su predviđeni posebnim propisima.

Odluka o izmeni ugovora se objavlјuje na Portalu javnih nabavki u roku od tri dana, od dana donošenja i dostavlјa se izveštaj Upravi za javne nabavke i Državnoj revizorskoj instituciji.
VI  NABAVKE ČIJA JE PROCENјENA VREDNOST NIŽA OD 500.000,00 DINARA
  









Član 57.


Nabavka istovrsnih dobara, usluga ili radova čija je ukupna procenjena vrednost na godišnjem nivou niža od 500.000,00 dinara sprovode se po pravilima propisanim ovim Pravilnikom.







Član 58.


Nabavku iz člana 57. ovog Pravilnika sprovodi lice zaposleno na poslovima javnih nabavki ili drugi zaposleni koga ovlasti odgovorno lice.


Zaposleni zadužen da sprovede nabavku dužan je da izvrši ispitivanje tržišta, spreči postojanje sukoba interesa, obezbedi konkurenciju i da obezbedi da ugovorna cena ne bude veća od uporedive tržišne cene.







Član 59.


Zaposleni zadužen da sprovede nabavku mora da ima preciznu specifikaciju dobara, usluga ili radova koji se nabavlјaju i da ima informaciju o raspoloživim sredstvima za tu nabavku.


Nakon utvrđivanja liste potencijalnih ponuđača lice iz stava 1. ovog člana vrši istraživanje tržišta tako što ponuđačima dostavlјa putem elektronske pošte, faksa ili pisanim putem specifikaciju i opis predmeta nabavke uz zahtev da u određenom roku dostave cene i ostale uslove nabavke: rok plaćanja, rok isporuke, period garancije, koji su od značaja za ekonomičnost nabavke.







Član 60.


O sprovedenim koracima u istraživanju tržišta zaposleni zadužen da sprovede nabavku sačinjava zapisnik koji sadrži sledeće podatke:


- datum i vreme obavlјanja svih radnji u toku nabavke,


- spisak potencijalnih ponuđača,


- spisak kontaktiranih ponuđača,


- podatke dobijene od kontaktiranih ponuđača,


- podatke o najpovolјnijem ponuđaču,


- potpis lica koje je vršilo ispitivanje tržišta.


Zapisnik o istraživanju tržišta dostavlјa se odgovornom licu.







Član 61.


Istraživanje tržišta u slučaju jednostavnih predmeta nabavki, dostupnih širokom tržištu, može se sprovoditi pozivanjem potencijalnih dobavlјača, pretraživanjem specijalizovanih oglasa ili internet stranica.

VII  EVIDENTIRANјE I IZVEŠTAVANјE






Član 62.


Lice zaposleno na poslovima javnih nabavki prikuplјa i evidentira podatke o postupcima javnih nabavki i zaklјučenim ugovorima o javnim nabavkama.







Član 63.


Evidentiranje podataka vrši se kontinuirano unošenjem odgovarajućih podataka u aplikativni softver Uprave za javne nabavke, a na način utvrđen propisima o javnim nabavkama i ovim pravilnikom.







Član 64.


Evidentiranje podataka o postupcima nabavki obuhvata:


- evidentiranje uspešno sprovedenih postupaka javnih nabavki i nabavki na koje se zakon ne primenjuje

- evidentiranje podataka o obustavlјenim postupcima javnih nabavki i nabavki na koje se zakon ne primenjuje,


- evidentiranje podnetih zahteva za zaštitu prava i odluka donetih u postupcima za zaštitu prava,


- evidentiranje podataka o potpuno ili delimično poništenim postupcima javnih nabavki i postupcima javnih nabavki male vrednosti.







Član 65.


Evidentiranje podataka o zaklјučenim ugovorima obuhvata:


- evidentiranje podataka o zaklјučenim ugovorima u postupcima javnih nabavki i javnih nabavki male vrednosti,


- evidentiranje podataka o izvršenju zaklјučenih ugovora o javnim nabavkama,


- evidentiranje podataka o izmenama ugovora o javnim nabavkama,


- evidentiranje podataka o nabavkama na koje se zakon ne primenjuje,


- evidentiranje podataka o troškovima pripremanja ponuda.






Član 66.


Po isteku tromesečja, a najkasnije do 10. u mesecu koji sledi po isteku tromesečja, lice zaposleno na poslovima javnih nabavki vrši proveru podataka unetih u aplikativni softver, vrši eventualne korekcije i formira elektronski fajl izveštaja koji putem elektronske pošte dostavlјa Upravi za javne nabavke.


Odštampani obrasci koje potpisuje odgovorno lice čuvaju se u arhivi.







Član 67.


U slučaju da Uprava za javne nabavke zatraži izveštaj sa dodatnim podacima o pojedinačnom ugovoru ili postupku javne nabavke, lice zaposleno na poslovima javnih nabavki tražene podatke dostavlјa u roku od osam dana, od dana prijema zahteva.







Član 68.


Dokumentacija vezana za javne nabavke čuva se u skladu sa propisima koji uređuju oblast dokumentarne građe i arhiva, najmanje deset godina od isteka ugovorenog roka za izvršenje pojedinačnog ugovora o javnoj nabavci, odnosno pet godina od donošenja odluke o obustavi postupka.

VIII  ZAVRŠNE ODREDBE






Član 69.


Stupanjem na snagu ovog pravilnika prestaje da važi Pravilnik o nabavkama Centra za socijalni rad Novi Pazar broj  01-551-324  od  09.03.2014. godine

Ovaj Pravilnik stupa na snagu osmog dana od dana objavlјivanja na oglasnoj tabli Centra za socijalni rad Novi Pazar.





PREDSEDNIK UPRAVNOG ODBORA

ĐERLEK LATIF

